Aksturinn fer fram í stórfenglegri Moab-eyðimörkinni þar sem sérhæfðir leiðbeinendur færa ökufærni þína í nýjar víddir og þér gefst færi á að láta einhverja kraftmestu bíla heims sýna hvað í þeim býr . Við komu á flugvöllinn í Grand Junction eru þátttakendur fluttir í Red Cliffs Lodge , sem verður aðsetur hópsins . Þátttakendur fá tækifæri til að kynnast yfir kvöldverði og drykkjum . Eftir morgunverð og stutta kynningu er glímt við fyrstu akstursleiðina , sem er að öllum líkindum á mikilfenglegu bergi sem veitir stórkostlegt útsýni yfir landslagið . Dagurinn hefst aftur á stuttri kynningu áður en haldið er á magnaða akstursleið . Farið er um fallegt umhverfi Moab og Colorado-ána á hallandi og grýttu yfirborði sem reynir meira á hæfni ökumanna . Þeir sem eiga flug seinnihluta dags geta skráð sig í annars konar afþreyingu , til dæmis hestaferðir . Einnig er hægt að dekra við sig með íþróttanuddi og slökun í heita pottinum . Faglegur , metnaðarfullur og gríðarlega reynslumikill hópur . Ekki einasta kunna sérhæfðir leiðbeinendur okkar að ná því besta úr bílunum okkar heldur vita þeir einnig hvernig á að koma þeirri kunnáttu til skila á skýran og skilmerkilegan hátt til að þú fáir sem allra mest út úr þeim líka . Red Cliffs Lodge er nútímalegur og notalegur gististaður með útsýni yfir Colorado-ána . Þar eru maturinn , drykkirnir og félagsskapurinn hluti af heildarupplifuninni . Þetta er athvarf þitt eftir krefjandi akstursleiðangur . Þarna má deila hápunktum dagsins með öðrum . Í Red Cliffs Lodge er einnig að finna Castle Creek-víngerðina . Þetta er margverðlaunuð víngerð sem framleiðir bæði hvítvín og rauðvín úr þrúgum sem ræktaðar eru á Moab-svæðinu . Boðið er upp á ókeypis vínsmökkun þar sem hægt er að fræðast um hvernig víngerðinni hefur tekist að búa til fleiri en 30 verðlaunavín . Hvað er betra til að ljúka krefjandi akstursdegi en krefjandi golfhringur ? Þú getur unnið í forgjöfinni í fallegu umhverfi Moab-golfklúbbsins , sem er umkringdur einstökum rauðum klettum . Þú getur spilað 18 holur eða æft sveifluna á æfingasvæðinu . „ Ógleymanleg upplifun ! Þetta var ótrúlegt . “ Hafðu samband til að fá frekari upplýsingar : Sími : +1 303 515 4839 ( 09:00 - 17:00 , sumartími í Klettafjöllum , mánudaga til föstudaga . Símafyrirtækið kann að innheimta gjöld ) . Netfang : Hafa samband Hver sér um ferðirnar ? Alem International Inc. er rekstraraðili Land Rover-ævintýraferðanna í Moab , samkvæmt leyfi og með heimild Jaguar Land Rover . Þegar þú bókar gerirðu samning við Alem International Inc . Hver ekur bílnum ? Þú ! Hópur Land Rover-leiðbeinenda verður þér innan handar til að veita sérfræðiráðgjöf og tilsögn , en það ert þú sem situr undir stýri . Hver er lágmarksaldurinn fyrir þátttöku ? Á hvaða tungumáli fer leiðsögn í ferðunum fram ? Þarf ég að kaupa viðbótartryggingu til að geta ekið ? Ekki er þörf á viðbótarbílatryggingu en áskilið er að gestir kaupi sér víðtæka ferðatryggingu . Hvað er innifalið í verðinu fyrir Land Rover-ævintýraferðir í Moab ? Eftirfarandi er almennt innifalið : Allur akstur með Land Rover , hótelgisting , morgunverður , hádegisverður og kvöldverður , drykkir með mat og ferðir til og frá flugvellinum í Grand Junction . Hafðu í huga að vegna þess að akstur er stór hluti af dagskránni er áfengi eingöngu innifalið með kvöldverði og í takmörkuðu magni . Hvað er ekki innifalið í verðinu fyrir akstursupplifunina ? Flug , máltíðir og drykkir sem ekki eru tilgreind í dagskránni , gjöld fyrir vegabréfsáritanir ( ef við á ) , ferðatryggingar og aðrar ráðstafanir sem gerðar eru fyrir eða eftir ferðina og víkja frá ferðaáætluninni . Hvers konar ökuleyfi þarf ég að hafa ? JLR gerir kröfu um að allir ökumenn séu með fullt , viðurkennt og gilt ökuleyfi . Framvísa þarf skírteininu þegar mætt er í ferðina . Hvaða bílum fæ ég að aka ? Land Rover Discovery , Range Rover og Range Rover Sport . Einstaka sinnum gætum við þurft , og við áskiljum okkur rétt til , að skipta um eða skipta út tilgreindum bíl vegna kringumstæðna sem við höfum ekki stjórn á . Eru bílarnir beinskiptir eða sjálfskiptir ? Allir bílarnir eru sjálfskiptir . Hversu margir eru í hverjum bíl ? Tveir ( 2 ) gestir deila hverjum bíl . Hver er hámarksstærð hóps ? Til að bjóða upp á sérstakari og skemmtilegri upplifun er hámarksstærð hópa 16 gestir ( tveir í hverjum bíl ) . Þarf ég að vera með tiltekna líkamlega getu eða í tilteknu líkamlegu ástandi til að geta tekið þátt ? Til að taka þátt í akstursupplifuninni skaltu vera viss um að þú vitir ekki til neinna aðstæðna sem gætu komið í veg fyrir að þú gætir ekið , svo sem langvinn bakveiki ( eða svipað ástand ) , andlegt ástand sem gæti haft áhrif á ökuhæfni þína , slæm sjón sem uppfyllir ekki kröfur fyrir akstur , þungun eða hjartakvillar . Ef þú tekur inn lyf skaltu gæta þess að vera með nóg til að það endist alla ferðina . Einnig verður heilbrigðismenntað starfsfólk með í för . Láttu okkur vita af öllum heilsufarsvandamálum sem gæti þurft að bregðast við . Hvernig er veðrið á þessum árstíma ? Í október og nóvember verður hlýtt í veðri yfir daginn , þar sem hitinn nær allt að 20 - 25 ° C , en svalt á kvöldin , í kringum 4 °C og allt niður að frostmarki á næturnar . Í Moab eru sólardagar á ári yfirleitt fleiri en 300 . Mega börn taka þátt í Land Rover-ævintýraferðunum ? Af öryggisástæðum henta ferðirnar ekki börnum . Þarf ég sérstakan fatnað ? Vertu með sterka og þægilega gönguskó , sokka , sólgleraugu , sólarvörn og húfu , auk vindjakka , flíspeysu og stuttermabols . Hvaða kröfur eru gerðar um kvöldklæðnað ? Ekki eru gerðar sérstakar kröfur um kvöldklæðnað . Hvaða önnur afþreying er í boði ? Á búgarðinum er hægt að fara í hestaferðir , vínsmökkun , flúðasiglingar , íþróttanudd og fleira . Frekari upplýsingar fást hjá staðarhöldurum . Þarf ég vegabréfsáritun ? Hafðu samband við ræðismannsskrifstofuna á þínum stað til að athuga hvaða kröfur gilda fyrir þig . Þurfir þú boðsbréf til að fá vegabréfsáritun skaltu hafa samband við okkur og við sendum þér það . Hvaða gjaldmiðill er notaður í Bandaríkjunum ? Innlendur gjaldmiðill er Bandaríkjadalur ( USD ) . Má ég taka með mér myndavél eða upptökuvél ? Að sjálfsögðu . Þú getur einnig komið með sérhæfðan búnað eins og GoPro-myndavél . Hins vegar er ekki heimilt að nota dróna á svæðinu . Þessi fjögurra daga akstursupplifun er fullkomin kynning á torfæruakstri . Sérfræðingar okkar hafa sett saman spennandi akstursleiðir sem reyna á bæði þig og nýjustu Land Rover-bílana sem þú kemur til með aka .